चुनाव बाद होली का त्योहार पड़ जाने की वजह से पार्टी ने अपने नेताओं को होली और जीत का जश्न मनाने की छूट दे दी थी. अब माना जा रहा है कि होली के बाद विधायक दल की जल्द बैठक की जाएगी जिसमें सबकी राय जानने का प्रयास पार्टी के पर्यवेक्षकों द्वारा किया जाएगा. कहा जा रहा है कि इस काम के लिए पार्टी के केंद्रीय पर्यवेक्षक सभी विधायकों से बात करेंगे और फिर वह अपनी रिपोर्ट पार्टी के राष्ट्रीय अध्यक्ष अमित शाह को देंगे. पार्टी में यह साफ कर दिया है कि मुख्यमंत्री पद का फैसला पार्टी का संसदीय बोर्ड करेगी.